Namur

Namur (Nameûr på vallonsk, Namen på nederlandsk) er ein by og kommune i Vallonia i Belgia, og hovudstad i provinsen Namur. Namur ligg der elvene Sambre og Maas renn i hop. Folkesetnaden er hovudsakleg fransktalande. 

Historie
mini|venstre|Citadellet i Namur

Namur oppstod som hovudstad i eit grevskap på 900-talet. Byen starta som ein handelsstad for keltarane, men Namur vart først viktig i mellomalderen då merovingarane bygde eit slott eller citadell på knausen oppfor staden der dei to elvane renn i hop. Området kom under greven av Flandern i 1262 og under Burgund i 1420. Namur har ei strategisk plassering, og har vore omleira i fleire krigar. 

Næring
Namur er ein viktig kommersiell og industriell by som produserer maskineri, lêrvarer, metall og porselen. Han er òg eit viktig jarnbaneknutepunkt mellom Brussel og Luxembourg by, og mellom Lille og Liège. Skipstrafikk på elva Maas passerer midt gjennom byen.

Det største turistmålet i byen er citadellet, som no er demilitarisert og open for allmenta. Byen har òg ein årleg ølfestival i påska. I Namur ligg òg katedralen St. Aubain frå midten av 1700-talet og eit klokketårn som står på UNESCO si verdsarvliste. Kjøthallen frå 1588 er gjort om til arkeologisk museum.

Namur har eit franskspråkleg universitet som blei grunnlagd i 1831. 

Kjende folk frå Namur
Blanka av Namur, norsk og svensk dronning
Félicien Rops (1833-1898), biletkunstnar
François Bovesse (1890-1944), liberal minister og guvernør
Henri Michaux (1899–1984), forfattar
Francy Boland (1929-2005), jazzmusikar og komponist
Rémy Belvaux (1967-2006), skodespelar, regissør og produsent
Cécile de France (f. 1975), skodespelar

Bakgrunnsstoff

Kjelder
Denne artikkelen bygger på «Namur, Belgium» frå ,  den 18. februar 2007.  

Delar av denne artikkelen bygger på «Namur» frå ,  den 5. mars 2013.  

Namur – by (28.02.2013) i Store norske leksikon

Kategori:Kommunar i Namur
Kategori:Byar i Belgia
Kategori:Verdsarv i Belgia